Imtella' Jannar 9, 2021 Il-mexxej tal-Korea ta' Fuq, Kim Jong-un, qal li l-Istati Uniti huma l-akbar għadu ta' pajjiżu, u li ma jistenniex li l-Gvern Amerikan se jibdel il-politika tiegħu dwar il-Korea ta' Fuq – ikun min ikun il-president. Waqt li kien qed jindirizza l-kungress tal-Partit tal-Ħaddiema, Kim Jong-un wiegħed li se jespandi l-ħażna tal-armi nukleari u s-saħħa militari tal-Korea ta' Fuq. Qal ukoll li huma kważi konklużi l-pjani għal sottomarin nukleari. Skont l-analasti, bil-kummenti tiegħu, il-Mexxej tal-Korea ta' Fuq ipprova jitfa' pressjoni fuq l-amministrazzjoni l-ġdid tal-Istati Uniti – ftit jiem qabel ma' Joe Biden jieħu l-ġurament bħala President fl-20 ta' dan ix-xahar.